**Годишњи извештај о раду СО Звечан**

**Извештај подноси:**

Биљана Јаредић

Председавајућа СО Звечан

**Децембар 2019. Године**

Скупштина општине Звечан је конституисана 12.12.2017. године коју чине 19 одборника, од којих 13 чланова из редова Српске листе, 5 члана из редова ГИ за Наш Звечан и 1 из редоваСамоопредељења.  
Током периода извештавања у 2019. години, активности Скупштине општине су биле усмерене на извршавање задатака из надлежности Скупштине општине, утврђених Законом и Статутом општине Звечан.

**Извештај председавајуће Скупштине општине Звечан**

Скупштина општине Звечан је у 2019.години одржала 10 (десет), укључујући и седницу заказану за 26.12.2019.године редовних седница и 1 (једну) ванредну. Што укупно чини 11 (једанаест) редовних и 1 (једну) ванредну седницу. Своју прву редовну седницу Скупштина је одржала дана 16.04.2019.године.

Друга редовна седница одржана је дана 23.04.2019.године и на овој седници је представљен годишњи извештај о раду општине, али и усвојен годишњи финансијски извештај.

Трећа редовна седница Скупштине општине Звечан одржана је дана 13.06.2019.године, где је главна тачка дневног реда била „Безбедност“.

Након подношења оставке градоначелника општине Звечан г. Вучине Јанковића, одржани су локални избори 19.маја 2019.године, где је г. Вучина Јанковић поново изабран за градончелника општине Звечан. Након одржавања избора заказана је и свечана седница на којој је градоначелник положио своју заклетву. Свечана седница одржана је дана 19.06.2019.године.

Четврта редовна седница заказана је и одржана истог дана 19.06.2019.године и на овој седници је представљена прва окружница буџета општине Звечан за 2020.годину.

Пета редовна седница одржана је дана 27.06.2019.године. На овој седници је усвојен средњорочни буџетски оквир за 2020.годину, представљен и шестомесечни извештај Скупштине и градоначелника, извршена је и припрема за јавну расправу о капиталним инвестицијама, али су и одборници били извештени о напретку пројеката Европске Уније.

Шеста редовна седница одржана је дана 27.08.2019.године. на дневном реду су биле следеће тачке: 1. Шестомесечни финансијски извештај, 2. Припрема за јавну расправу о буџету и 3. Извештај са јавне расправе о капиталним инвестицијама.

Седма редовна седница одржана је дана 16.09.2019.године. на овој седници је донета одлука о међуопштинској сарадњи о оснивању сигурне куће.

На осмој редовној седници одржаној дана 23.09.2019.године представљен је идејни пројекат „Омладинског центра“ али је усвојена и окружница буџета за 2020.годину.

Девета редовна седница одржана је 25.10.2019.године. На овој седници је представљен шестомесечни извештај центра за Социјални рад, и деветомесечни финансијски извештај.

Десета редовна седница одржана је 12.11.2019.године. на овој седници се дискутовало о садржини меморандума о међуопштинској сарадњи за сонивање сигурне куће, формирана је комисија за измену правилника о организацији и сарадњи општине Звечан са селима, насељима, и градским четвртима, такође се расправљало и о безбедоносној ситуацији на територији наше општине.

Једанаеста редовна седница заказана је за 26.12.2019.године. за ову седницу је предвиђен следећи дневни ред:

1. Годишњи финансијски извештај
2. Годишњи извештај скупштине и градоначелника
3. Усвајање комисије за израду стратегије локалног економског развоја
4. Усвајање комисије за израду правилника о коришћењу службених возила.

Поред редовних седница Скупштина општине Звечан је имала и једну ванредну седницу која је била заказа и одржана 06.12.2019.године. На овој ванредној седници одборници су донели одлуку да се изради стратегија локалног економског развоја, али и одлуку да се изради правилник за коришћење службених возила.

У 2019.години Скупштина општине Звечан је одржала и 2 (две) јавне расправе.

Прва јавна расправа о изградњи „Омладинског центра“ одржана је дана 19.07.2019.године .

Друга јавна расправа „о буџету“ одржана је дана 12.09.2019.године.

На јавним расправама поред представника општине, и представника међународних организација, медија, био је присутан и велики број заинтересованих грађана, који су активно учествовали у јавним расправама, давајући различите предлоге.

Скупштина општине Звечан има две своје сталне комисије. Комисију за политику и финансије, која броји 5 (пет) члана, као и Комисију за заједнице која броји 9 (девет) члана.

Комисија за политику и финансије је одржала 10 седница, укључујући и седницу заказану за 26.12.2019, што укупно чини 11 (једанаест) редовних седница. Комисија је одржала и једну ванредну седницу дана 06.12.2019.године. Састанке је одржавала пре одржавања седнице Скупштине. На састанцима се расправљало о тачкама које су биле предвиђене и за седнице Скупштине општине Звечан.

Комисија за заједнице је у 2019.години одржала 12 ( дванаест) седница.

На седницама се расправљао о проблемима и захтевима грађана. Као саветодавно тело, ова Комисија је захтеве прослеђивала Скупштини на решавање.

Скупштина општине Звечан броји 19 (деветнаест) одборника. 13 из редова Српске листе, 5 (пет) из редова За наш Звечан, и 1 (један) из редова самоопредељења.

Скупштина општине Звечан је испунила максимум критеријума за учешће грађана у процесима одлучивања и позивања на седнице СО Звечан. Медијски анекси позива и медијских извештаја су доступни по захтеву.

Са друге стране, одборници СО Звечан нису доставили своје извештаје о раду, на захтев председавајуће СО Звечан, у циљу праћења успеха и ефективном извештавању о напретку током 2019. године.

СО Звечан је у сарадњи са ОЦД и међународним организацијама учествовала на следећим активностима:

1. **Обележавање међународног дана жена у Звечану**

Председавајућа СО Звечан била је модератор на панелу 14.03.2019. поводом обележавања Међународног дана жена, део пројекта „Zvecan Young Women Academy “ који је подржан од стране УНМИК-а, а имплементира га локална организација цивилног друштва Санта Марија.

Порука женама са одржаног панела јесте да раде на себи и свом образовању, да буду солидарне и да подржавају једна другу, као и да буду активне, и у политици, и у другим облицима друштвеног живота.Да се чује њихов глас.

1. **Обележавање дана планете земље**

У оквиру пројекта који је подржан од стране УН Жена, Координациони механизам чији су чланови одборници СО Звечан из Звечана и НВО Актив организовали су акцију сађења борића са Основном школом Вук Караџић из Звечана. Подршку је такође дала Канцеларија УНМИК-а Општине Звечан.

Ученици који су присуствовали акцији поставили су поруке против породичног насиља и родно заснованог насиља. Овом акцијом је такође обележен Дан планете земље.

1. **Гостовање у радио емисији**

О механизмима одлучивања на локалном нивоу и о утицају грађана на њихово функционисање за програм Радио Косовске Митровице говоре одборници Рајко Јевтић, Ненад Радосављевић, Зорица Кељановић и председавајућа Скупштине Општине Звечан Биљана Јаредић. Ова емисија је део пројекта “Делуј локално да се твој глас чује” коју НВО “Радио Митровица Север” реализује у склопу “Регионалног програма локалне демократије на Западном Балкану” који финансира Европска унија, а спроводи Програм Уједињених нација за развој.

1. **Обука**

У организацији ДЕМОС-а и ХЕЛВЕТАС-а спроведен је дводневни тренинг на тему „ПОВЕЋАЊЕ УЧЕШЋА И ЗАСТУПЉЕНОСТИ ЖЕНА У ОПШТИНИ“. На овом тренингу поред основног циља „Подстицање општина да додатно побољшају њихов учинак у областима:

Демократско управљање;

Општинско управљање; и

Транспарентност и интегритет.“

Службеници и чланови скупштине упознати су шире са показатељима 8 и 9 (Ниво учешћа жена на јавним састанцима и ниво жена именованих на политичким положајима)

1. **Тренинг и тимбилдинг**

Одборници Скупштине општине заједно са радницим из извршне власти учествовали су у тродневном тимбилдингу у Требињу. Оваква врста активности доприноси бољем сагледавању проблема и њиховом ефективније решењу уз заједничко учествовање свих заинтересованих страна.

6. Иницирање плана локалног економског развоја

Председавајућа СО Звечан је у сарадњи са Кабинетом градоначелника иницирала спровођење програма јачања капацитета општинских службеника у области економског развоја и стратешког планирања. Уз финансијску помоћ ОЕБС-а, службеници су имали прилику да похађају тренинг о изради стратегије економског развоја, значају стратегије и имали су прилике да се упознају са методологијом израде Стратегије. Ова активност је спроведена у току новембра 2019. године.

**Сарадња са грађанима**

СО Звечан и њени представници теже ка успостављању структурних канала комуникације са грађанима који ће омогућити допринос обе стране у постављању приоритета и циљева, пренос информација из заједница и да укажу на проблеме и изазове са којима се суочавају и прате спровођење локалних политика и процењују њихове исходе.Председавајућа СО Звечан одржала око 20 састанака са грађанима, упознајући се са њиховим проблемима и потребама. У блиској координацији са одборником СО Звечан, сеоским лидерима, одржана је јавна консултација са мештанима Кориља, који су представили проблем атмосферских падавина у насељу Кориље услед изградње новог насеља за социјално становање. На овом састанку присуствовала је и дирекција за Урбанизам. На састанку је било 5 жена и 2 мушкарца, директор департмана урбанизам и два радника, пројектант насеља за социјално становање, председавајућа Скупштине, један одборник и саветник градоначелника.

Састанци са грађанима који су одржани од стране председавајуће СО Звечан у периоду извештавања се тичу захтева грађана са решавање стамбеног питања, једнократне помоћи, вантелесне оплодње, запошљавања али и представљању проблема попут породичног насиља и многих других.

**Састанак са представницима Светске Банке на Косову**

Председавајућа СО Звечан, заједно са тимом из кабинета градоначелника, је присуствовала састанку у организацији Светске банке који је имао за циљ представљање пројекта Светске банке на Косову који се потенцијално може спроводити на територији општине Звечан. Програм има за циљ да подстакне младе да ојачају своје капацитете,иницирају програме самозапошљавања, подршке постојећим бизнисима којима управљају млади али и ојачавање капацитета омладинских организација цивилног друштва на територији општине Звечан.

Пројекат Светске банке ће се финансирати преко централног нивоа власти, односно, Министарства администрације и локалне самоуправе. Фокусираће се на 3 нивоа

1. Запошљавање младих
2. Безбедност младих
3. Образовање
4. Слободно време младих

Очекиван период почетка имплементације пројекта је средина 2020 додине након чега ће општина Звечан изразити формално интересовање за учешће у пројекту на позив Министарства администрације и локалне самоуправе.

Овај извештај садржи препоруке заинтересованим странама у циљу побољшања стандарда и унапређења рада локалне самоуправе у циљу што већег укључења грађана у процесе одлучивања, и то:

Препоруке за локалну самоуправу

Да би се кренуло ка испуњавању правних услова прописаних законима Косова у односу на ангажовање грађана и како би се омогућило грађанима да одрже смислену интеракцију са својим представницима општина, препоручује се да:

• Општина Звечан усвоји општинску уредбу за транспарентност како је прописано законом, заједно са акционим плановима за транспарентност

• Општина Звечан именује службеника за информисање јавности, који ће бити особа за контакт за све интеракције у вези са учешћем грађана у доношењу одлука, односно за пријем и обраду захтева за званичне документе, који ће примати повратне информације од грађана и ОЦД-а о различитим политичким питањима, објављивати информација о општинским састанцима, седницама скупштине, јавним саветодавним активностима. Ове активности за сада се обављају од стране службеника из кабинета градоначелника, г. Вучине Јанковића.

• општина попуњава празнине по питању стручности, људских, техничких и професионалних ресурса, успостављањем редовне сарадње са организацијама цивилног друштва и ефикасним аутсорсингом почетне фазе формулисања политике људима који су специјализовани у датим областима

• општина користи нове технологије да досегну до највећег могућег број грађана на ефективан и ефикасан начин, без последица по буџет

Препорука за организације цивилног друштва

• представници цивилног друштва уче о принципима партиципативног управљања као што је предвиђено законом о Локалној самоуправи, као и о другим правним и осталим лековима који постоје како би исправили неуспех општине да сарађује (нпр. подношење одлуке о окончању приступа, ради увида, јавним документима Омбудсману Косова)

• организације цивилног друштва на северу Косова створе заједничку радну групу и групу која ће се залагати за побољшање функционисања општинских механизама за партиципативно управљање

• организације цивилног друштва раде на изградњи поверења са локалним институцијама, наглашавајући предности информација добијених из организација цивилног друштва

• цивилно друштво повећава своје капацитете како би могло да активно допринесе изради закона, прописа и стратегија

• организације цивилног друштва да пружају помоћ општинским управама у активностима које доприносе испуњавању обавеза које се односе на учешће грађана, како је утврђено законом

• цивилно друштво дистрибуира информације о могућности да се утиче на одлуке на локалном нивоу

Биљана Јаредић

Председавајућа СО Звечан

Децембар 2019. година